Kraftige byger på vei – hele landet får smake
Som VG skrev tidligere denne uken: Det er bare å finne frem paraplyene. Et kraftig lavtrykk er nemlig på vei fra Danmark, med planer om å gjøre juli-helgen til en våt opplevelse i hele det ganske land. Lavtrykket vil ifølge meteorologene ved StormGeo jobbe seg systematisk fra sør til nord i løpet av helgen. På Østlandet vil lavtrykket virkelig vise sin sanne styrke.Iphone/Ipad, Android ...eller sjekk pent.no – Det vil helt klart bli vått i de fleste fylkene på Østlandet, slår vakthavende meteorolog Aurora Stensmark ved Meteorologisk institutt fast.På Østlandet starter uværet lørdag ettermiddag, og det varsles om lokale og kraftige regnbyger. Fredag sendte Meteorologisk instutt ut et OBS-varsel om at det kan komme mellom 30 og 50 millimeter regn lokalt i løpet av 24 timer. I forbindelse med kraftige byger kan det komme opptil 30 millimeter i løpet av få timer. OBS-varselet gjelder for Østfold, Oslo, Akershus og Hedmark. Uværet vil pløye over Østlandet fra lørdag ettermiddag til søndag ettermiddag. På den tiden vil det skape fare for oversvømmelser, små jordskred og/eller flomskred der bygene treffer. – Det vil også bli kraftig vind, muligens opp mot 15 til 17 meter i sekundet i Østlandsområder nært grensen til Sverige, sier meteorolog Solbjørg Apeland i StormGeo. Dersom disse prognosene slår til kan det være lurt å sikre løse gjenstander som for eksempel hagemøbler, opplyser hun.Uværet vil komme over Sørlandet tidligere lørdag, og denne delen av landet kan faktisk glede seg over opphold og sol søndag. Da har nemlig lavtrykket forlatt landsdelen og reist lenger nord. Vestlandet og vestlige deler av Midt-Norge er de stedene i landet som er mest skjermet for lavtrykket, men også her vil det bli grått, vått og vindfullt, opplyser Apeland. – Uværet vil slippe fra seg det meste på Østlandet, men har fortsatt noe å gå på når det ankommer Midt-Norge på søndag, opplyser hun.Selv om innbyggere sør for Nordland bør forberede seg på nedbør og grå skyer, kan Nord-Norge klappe i hendene denne helgen. Uværet hos «søringene» vil nemlig gi en behagelig østavind med høyere temperaturer. – For oss her i Nord er lavtrykket faktisk ganske gunstig plassert. På søndag vil særlig ytre deler av Troms og Finmark få fint vær. Mandag har imidlertid uværet planer om å feriere i Nord-Norge, men vil da oppføre seg penere enn det har gjort ellers i landet. – Nord i landet vil det stort sett komme som skyer med vanlig regnvær, opplyser Solbjørg Apeland.Mens Norge i fjor kunne telle hele 84 nye varmerekorder, er årets sommer en kald affære. I Etnedal bilrutene skrapes i juli i år. Og selv om meteorologene melder at årets juni faktisk var den varmeste i verden noensinne – er det fortsatt gode muligheter for å stå på ski på fjellet i Norge. Heller ikke neste uke kan vi vente oss finvær. Solbjørg Apeland forteller at det blir skiftende og usikkert vær over hele landet. – Det blir noen dager hvor det ikke regner og man kan se solen på himmelen, men det er ingen høytrykk som bygger seg opp nå, sier Apeland. Tidligere denne uken snakket VG imidlertid med værprofeter som spår været ved hjelp av pinner og abborfinner – og dersom de viser seg å ha rett kan vi glede oss til noen fine dager i august.
Værmelderne advarer: Nå kommer møkkaværet, og Østlandet er spesielt utsatt.